Boek: Kalmte in die malle gejaag | Maroela Media
Jy wil asem skep en die mooi dinge raaksien. Maar soms raak die lewe dol en jy erg gestres. Bewustelikheid (mindfulness) en meditasie kan mens help om met nuwe oë na die wêreld te kyk. Johannes de Villiers vertel die stories van gewone mense wat geleer het hoe om beter interpersoonlike verhoudings te hê, ‘n positiewe bydrae tot die wêreld te maak, hul woede en stres beter te bestuur en die wonderskone in elke oomblik – ook die moeilikes – raak te sien. Dit kan ook jou storie wees.
Johannes de Villiers is ’n senior verslaggewer by Rapport, en hy skryf ook gereeld artikels vir Die Burger, BY en Rooi Rose. Sy belangstelling in die bonatuurlike is so groot dat hy homself ’n paranormale speurder noem – en dié speurvernuf en fassinasie kom uit in sy navorsing vir hierdie boek. Siegfried Eckleben is op 1 Mei 1944 in Weimar/Duitsland gebore. Sy familie het die Russiese Sone van die na-oorlogse Duitsland in 1949 verlaat en na die destydse Suidwes-Afrika geëmigreer, waar sy vader gedurende die Duitse koloniale tyd gebore is. Daar het hy opgegroei en in sy skoolopvoeding in Afrikaans verkry. Daarna het hy elektrotegniese ingenieurswese aan die Universiteit van Kaapstadt gestudeer.
Nadat hy in etlike lande in suidelike Afrika, Noord- en Suid-Amerika, Australië en Europa as ingenieur gewerk en gelewe het, bly hy nou deeltyds noord van die ekwator in ŉ steenhuisie op een van die Azores eilande – en in die suidelike hemisfeer in ŉ woonstel in Namibië.
Die raaisel van die heelal en konsepte soos ewig en oneindig het hom van sy kinderdae af tegelykertyd aangelok en vrees ingejaag - en hom uiteindelik daartoe gedryf, die eerste deel van BÊNG te skryf, oor die ontstaan van die heelal en die ewolusie daarvan tot planeet Aarde. Die eienaardighede van die mense waarmee hy in verskeie lande te doen gekry het, het hom van die oorheersende belangrikheid van genetika oortuig - en hom die tweede deel van die boek laat skryf, oor die ewolusie van lewe op planeet Aarde tot op die huidige stadium. En dat die grootste probleem van ons planeet – die oorbevolking deur mense – wêreldwyd vernalatig word, sowel deur die owerheide as deur die meerderheid van mense.
Siegfried praat vyf tale en het artikels in Afrikaans, Duits Engels, en Portugees geskryf.
Siegfried se professionele lewensloop (CV) vind jy onder die Engelse biografie.